Rygte: OnePlus Nord 3 med 150W opladning er på vej

Ifølge et nyt rygte er OnePlus Nord 3 på vej, som byder på markante opgraderinger, herunder 150W opladning.

OnePlus Nord 3 ser ud til at blive en markant opgradering over forgængeren Nord 2, i hvert fald hvis man ser på de seneste rygter.

Lynhurtig opladning og stærk ydelse

Formodede specifikationer for Nord 3 ser nemlig ud til at være dukket op, og de lyder lovende. Til at starte med understøtter telefonen lynhurtig 150W opladning. Dette skulle i teorien kunne oplade batteriet på 4.500 mAh fra 0 til hundrede procent, på blot 15 minutter.

Ydermere er Nord 3 udstyret med en stærk octa-core chip fra Mediatek, med modelnavnet Dimensity 8100, sammen med 8-12GB RAM. Skærmen siges at være på 6,7″ med en Full HD opløsning, samt 120 Hz opdateringsfrekvens.

På bagsiden vil der være et triple-kamera, bestående af en 50 MP Sony IMX766 sensor, en 8MP ukendt sensor (vi gætter på ultrawide) og en 2-megapixel-sensor, som muligvis er en makro-linse.

Designet for Nord 3 siges at være baseret på Realme GT Neo3, hvilket måske giver en idé om, hvordan den kommer til at se ud.

Hvornår præsenteres den?

Der er indtil videre ingen konkret information om, hvornår telefonen bliver præsenteret. Det lyder dog til, at det bliver engang i slutningen af april måned, muligvis omkring d. 20 april. Hvorvidt mobilen kommer til at hedde Nord 3, er heller ikke bekræftet.

The detailed parameters of the new OnePlus phone:

6.7"2412*1080p BOE type drilling flexible straight screen, centered single hole
Dimensity 8100+12GB LPDDR5+UFS 3.1
front 16mp rear 50mp IMX766 f/1.88+8mp+2mp
4500mAh+150W super Flash charge X-axis motor optical screen fingerprint
— Digital Chat Station (@chat_station) March 17, 2022