OnePlus Nord 3 lanceres den 5. juli

I næste uge lanceres den seneste Nord-telefon fra OnePlus, nemlig Nord 3.

Det er nu også bekræftet at Nord 3 kommer i to forskellige farver – Tempest Grey og Misty Green. Telefonens design er ligeledes også blevet afsløret, hvilket kan ses i invitationen herunder. Alert slideren som OnePlus efterhånden har været kendt for længe, er også at finde på telefonen.

Here's your first look at OnePlus Nord 3 5G! OnePlus Nord is all about giving our users pretty much everything they could ask for, and this starts with a great OnePlus design.

Our Summer Launch Event is on 5 July and I look forward to sharing more soon. #OnePlusNord35G pic.twitter.com/p6UuoAutKH
— Kinder Liu (@KinderLiu) June 26, 2023

OnePlus Nord 3 forventes at få en stor 6,7″ skærm på 120 Hz, en kraftig Dimensity 9000-chip, samt et batteri på 5.000 mAh.

Læs mere om de forventede specifikationer her: Nord 3 lækket på billeder

Forventede priser

I Europa rygtes prisen desuden at lande på 449 euro for udgaven med 8GB RAM og 128 Gb lager, mens modellen med 12 GB RAM og 256 GB lager siges at koste 549 euro. Direkte omregnet giver det cirka 3.300 kroner for den billigste udgave – uden dansk moms.

Lanceringen af Nord 3 finder sted den 5. juli klokken 15:30, dansk tid. Følg med i eventet på OnePlus hjemmeside.

Læs også: Xbox Series X bliver dyrere – prisstigning på vej

OnePlus Nord 3 lanceres den 5. juli